CELEX: 32013R0728
Language: hu
Date: 2013-07-25 00:00:00
Title: A Bizottság 728/2013/EU végrehajtási rendelete ( 2013. július 25. ) egyes áruk Kombinált Nómenklatúra szerinti besorolásáról

30.7.2013   
            
            
               HU
            
            
               Az Európai Unió Hivatalos Lapja
            
            
               L 203/1
            
         A BIZOTTSÁG 728/2013/EU VÉGREHAJTÁSI RENDELETE
   (2013. július 25.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 25-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.9.7., 1. o.
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Görgő, amely a következő részekből áll:
                  
                              —
                           
                           
                              egy négyszögletű, körülbelül 14 × 10 cm nagyságú rozsdamentes acél lap, 4 csavarlyukkal,
                           
                        
                              —
                           
                           
                              egy villa alakú rozsdamentes acél foglalat, 360 fokban forgatható csapággyal,
                           
                        
                              —
                           
                           
                              egy körülbelül 13 cm átmérőjű és körülbelül 4 cm szélességű gumikerék,
                           
                        
                              —
                           
                           
                              egy műanyag abroncs csapággyal.
                           
                        A görgőt különböző árucikkekre lehet felszerelni, mint például kézikocsi, kórházi ágy és más bútor.
                  
                      (1) Lásd az ábrát
               
               
                  7326 90 98
               
               
                  A besorolást a Kombinált Nómenklatúra értelmezésére szolgáló 1., 3 b) és 6. általános szabály, valamint a 7326, a 7326 90 és a 7326 90 98 KN-kód szövege határozza meg.
                  A 8302 vámtarifaszám alá történő besorolás kizárt, mivel ez a vámtarifaszám csak azokra a görgőkre vonatkozik, amelyek átmérője nem haladja meg a 75 mm-t, illetve szélessége nem haladja meg a 30 mm-t (lásd a 83. árucsoporthoz tartozó 2. megjegyzést).
                  A görgő elsődleges rendeltetése nem annak objektív jellemzőiben rejlik, figyelemmel arra, hogy egyaránt felhasználható a 8716 vámtarifaszám (kézikocsi), a 9402 vámtarifaszám (kórházi ágy) vagy a 9403 vámtarifaszám (más bútor) alá tartozó árukhoz. Következtetésképpen meghatározott áru alkatrészeként történő besorolása kizárt.
                  A görgő egy összetett áru, amely különböző anyagokból áll (rozsdamentes acél, gumi, műanyag). A rozsdamentes acél foglalat az az alkotórész, amely a görgő alapvető jellemzőjét adja, mivel a görgő szerkezeti felépítésének az alapját képezi.
                  Ezért a görgőt a 7326 90 98 KN-kód alá kell besorolni, mint vasból vagy acélból készült más áru.
               
            
         
      
         (1)  A kép csupán tájékoztató jellegű.